Carabau Teatre posa en marxa el II Certamen Nacional de Teatre ESCENALAQUÀS
05/06/2014

# Carabau Teatre posa en marxa el II Certamen Nacional de Teatre ESCENALAQUÀS

*   05/06/2014
*   [Imprimir](#)
*   Compartir
*    https://www.alaquas.org/documento.asp?id\_do=14415

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14415%2F0&title=Ajuntament%20d%27Alaqu%C3%A0s.%20Premsa.Carabau%20Teatre%20posa%20en%20marxa%20el%20II%20Certamen%20Nacional%20de%20Teatre%20ESCENALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14415/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14415/05062014dsc_0034_Form_4.jpg)](https://www.alaquas.org/ficheros/documentos/2014/2/14415/05062014dsc_0034_Form_10.jpg "<a href='https://www.alaquas.org/ficheros/documentos/2014/2/14415/05062014dsc_0034_Form_10.jpg' target=_blank><i class='fa fa-external-link' aria-hidden='true'></i>.Carabau Teatre posa en marxa el II Certamen Nacional de Teatre ESCENALAQUÀS</a>")

El Castell d'Alaquàs acollirà els dies 3, 4, 5 i 6 de juliol la segona edició d'aquest certamen organitzat per Carabau Teatre i l'Ajuntament d'Alaquàs. El Certamen presentarà com a novetat un concurs de microteatre i un taller de teatre impartit per Xema Palanca

El Castell d'Alaquàs acollirà per segon any consecutiu el Certamen Nacional de Teatre Escenalaquàs organitzat per la companyia Carabau Teatre i l'Ajuntament d'Alaquàs. Una iniciativa creada el passat any amb l'objectiu d'esdevenir un certamen de referència tant a nivell autonòmic com a nivell nacional que done la possibilitat de mostrar muntatges teatrals de qualitat artística notable en un lloc molt especial (el pati del Castell). L'èxit collit en la primera edició ha fet possible la posada en marxa d'una nova edició a través de la qual s'associe el nom d'Alaquàs amb la difusió cultural i teatral.

El festival seguirà oferint als comerços del municipi la possibilitat de fer una aportació al Certamen, oferint a canvi publicitat a dits comerços. L'organització seguirà sufragant una altra part de les despeses. Aquest any, a més, el Certamen conta amb una ajuda econòmica de la Diputació de València.

Després d'una exhaustiva selecció duta a cap per Carabau Teatre, a la qual s'han presentat un total de 54 companyies teatrals, el certamen presentarà tres obres.

El festival s'iniciarà el dijous 3 de juliol amb “La petjada” a càrrec de Taules Teatre (Pinoso, Alacant). Les representacions continuaran el divendres 4 de juliol amb “Obligats i ofesos” a càrrec de l'Aula de Teatre d'Arquitectura de Madrid. El dissabte arribarà el torn a “Algú va volar sobre el niu del cuco” de Teatre de la Crisi (Valladolid). El certamen es clausurarà el diumenge 6 de juliol amb el lliurament de premis i la posada en escena de microescenalaquàs.

MICROESCENALAQUÀS I NOU TALLER DE TEATRE

Com a novetats, l'organització posarà en marxa aquest any la iniciativa MICROESCENALAQUÀS, a través de la qual cada dia, en dos torns a partir de les 19:00 hores, s'oferirà per 1 euro diverses obres de teatre en petit format, en les sales del Castell, a càrrec de Carabau Teatre. El diumenge 6 de juliol a les 22:30 hores es representaran totes les obres al pati del Castell.

A més, i amb l'objectiu de potenciar el teatre i oferir a les persones interessades un taller pràctic per a tenir l'oportunitat de viure-ho més de prop, el dissabte 5 de juliol i el diumenge 6 de juliol s'oferirà al llarg de tot el matí una jornada formativa a càrrec de l'autor, director i professor de teatre, Xema Palanca.

ESCENALAQUÀS va sorgir en l'any 2013 amb vocació de mostrar tendències actuals del panorama teatral pretenent connectar amb un públic majoritari i popular. Dirigit a grups de teatre emergents, tant amateurs com professionals, la companyia Carabau Teatre va començar una campanya de promoció del certamen que va aconseguir un gran èxit de convocatòria i a la qual es van presentar destacades companyies de tot el país. 

CARABAU TEATRE va néixer l'any 2007 amb l'objectiu de produir i distribuir espectacles teatrals a nivell nacional. Des de llavors, la companyia ha participat en nombrosos certàmens nacionals i internacionals de teatre i ha recollit un gran nombre de premis destacats. Està formada per actors i actrius amb anys d'experiència en el món del teatre i formats en escoles valencianes de gran renom.